Βιώσιμος ακουστικός σχεδιασμός στα κτίρια εκπαίδευσης: Ο επανασχεδιασμός του Δημοτικού Ωδείου Γρεβενών
Creators: name: Μήττας, Χρήστος Νικολάου
Publisher: name: Aristotle University of Thessaloniki
Year: 2024
Subjects: Βιώσιμος ακουστικός σχεδιασμός
Βιώσιμα υλικά
Μαλλί προβάτου
Sustainable acoustic design
Sustainable materials
Sheep wool

description: Η παρούσα εργασία επικεντρώνεται στον περιβαλλοντικό σχεδιασμό εκπαιδευτικών ιδρυμάτων, μουσικών σχολών και Ωδείων. Βασικός στόχος της έρευνας είναι η προσέγγιση της χρήσης βιώσιμων τεχνικών και υλικών σε αυτά τα κτίρια. Ένα από τα βιώσιμα μονωτικά υλικά που εξετάζεται σε βάθος είναι το μαλλί προβάτου. Παράλληλα, πραγματοποιείται η σύγκριση του με συμβατικά δομικά υλικά, κυρίως ως προς τη βιωσιμότητά του, τις ακουστικές και θερμομονωτικές του ιδιότητες. Ειδικότερα, μελετώνται ακουστικά προϊόντα και διατάξεις, που εμπεριέχουν το μαλλί προβάτου, είτε ως ηχομονωτικό είτε ως ηχοαπορροφητικό, με στόχο την ένταξή τους σε αυτή την κατηγορία κτιρίων. Συνάμα, εξετάζεται ως μελέτη περίπτωσης το Δημοτικό Ωδείο Γρεβενών, που βρίσκεται στον ελλαδικό χώρο, με στόχο την ενεργειακή και ακουστική αναβάθμισή του σύμφωνα με τις προβλεπόμενες προδιαγραφές. Το κτίριο χτίστηκε την δεκαετία του 50 ́και ξεκίνησε να λειτουργεί ως Ωδείο εδώ και 20 χρόνια χωρίς να έχει γίνει κάποια ακουστική μελέτη για την ομαλή λειτουργία του. Επίσης, υπάρχουν θερμικές απώλειες κυρίως λόγο του μεγάλου συντελεστή θερμοπερατότητας των παραθύρων και γενικότερα του κελύφους. Για την αξιολόγηση της ακουστικής συμπεριφοράς κατά τη φάση λειτουργίας του κτιρίου, πραγματοποιήθηκαν μετρήσεις της ηχοστάθμης του εξωτερικού και εσωτερικού περιβαλλοντικού θορύβου, του χρόνου αντήχησης και εκτιμήθηκε ο δείκτης ηχομείωσης και η στάθμη κτυπογενούς θορύβου των δομικών του στοιχείων. Με βάση τους κανονισμούς για την ακουστική και θερμική απόδοση των κτιρίων καθώς και την ανάλυση στο πεδίο, εντοπίστηκαν τα πιθανά ακουστικά και θερμικά προβλήματα του κτιρίου. Συνοπτικά, προκύπτουν τεχνικές λύσεις και εργαλεία με στόχο τον περιβαλλοντικό σχεδιασμό κτιρίων που έχουν υψηλές απαιτήσεις παράλληλα σε ηχομόνωση, εσωτερική ποιότητα ήχου και θερμομόνωση. Τέλος, προκύπτει μία εργαλειοθήκη για τον βιώσιμο ακουστικό και περιβαλλοντικό σχεδιασμό που μπορεί να χρησιμοποιηθεί γενικότερα στα κτίρια εκπαίδευσης.
description: This work focuses on the environmental design of educational institutions, music schools and conservatories. A key objective of the research is to approach the use of sustainable techniques and materials in these buildings. One of the sustainable insulation materials being looked at in depth is sheep's wool. At the same time, it is compared with conventional building materials, mainly in terms of its sustainability, acoustic and thermal insulation properties. In particular, acoustic products and devices, which include sheep's wool, are being studied, either as sound insulation or sound absorption, with the aim of including them in this category of buildings. At the same time, the Municipal Conservatory of Grevena, located in the Greek area, is examined as a case study, with the aim of upgrading its energy and acoustics in accordance with the prescribed specifications. The building was built in the 50's and started operating as a Conservatory for 20 years without any acoustic study having been done for its smooth operation. Also, there are thermal losses mainly due to the large coefficient of thermal permeability of the windows and in general of the shell. To evaluate the acoustic behavior during the building's operational phase, measurements were made of the sound level of the external and internal environmental noise, the reverberation time, and the sound reduction index and the impact noise level of its structural elements were estimated. Based on the regulations for the acoustic and thermal performance of buildings as well as the analysis in the field, the potential acoustic and thermal problems of the building were identified. In summary, technical solutions and tools emerge with the aim of environmental design of buildings that have high requirements in terms of sound insulation, internal sound quality and thermal insulation. Finally, a toolkit for sustainable acoustic and environmental design that can be used more generally in educational buildings is obtained.